
	Osnova za donošenje Odluke o izmjenama i dopunama Odluke o socijalnoj skrbi sadržana je u članku 289. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23 i 61/25) koji propisuje da su jedinice lokalne i područne (regionalne) samouprave dužne osigurati sredstva za obavljanje djelatnosti socijalne skrbi i sredstva za ostvarivanje prava na troškove stanovanja. Jedinice lokalne samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego je utvrđeno Zakonom o socijalnoj skrbi, na način propisan općim aktom, ako u proračunu imaju za to osigurana sredstva. Odredbom članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) propisano je da predstavničko tijelo donosi odluke i druge opće akte kojima uređuje pitanja iz svog samoupravnog djelokruga. Nacrtom Odluke o izmjenama i dopunama Odluke o socijalnoj skrbi Grada Lepoglave povećani su iznosi te su definirane potrebe za koje se jednokratna novčana pomoć može ostvariti, shodno tome za podmirenje troškova liječenja u slučaju teških bolesti može se ostvariti jednokratna novčana pomoć u iznosu do 1.000,00 eura, za podmirenje osnovnih troškova života 220,00 eura za samca, odnosno 350,00 eura za kućanstvo te za poboljšanje stambenih uvjeta do 1.000,00 eura. Nacrtom je određen cenzus koji je potrebno ispuniti za ostvarivanje prava, uz određenu iznimku u slučaju izuzetne potrebe podnositelja zahtjeva. Nadalje, predloženo je povećanje potpora za novorođenčad za prvo dijete sa 400,00 na 500,00 eura, za drugo dijete sa 530,00 na 650,00 eura te za treće i svako slijedeće dijete sa 665,00 na 750,00 eura.

